rejauldu/bengali-wikipedia huggingface dataset:
thumb|মাশরিক নামে পরিচিত অঞ্চলের মানচিত্র  মাশরিক () দ্বারা মিশর থেকে পূর্ব দিকের আরব দেশসমূহকে বোঝানো হয়। এর মধ্যে রয়েছে মিশর, লেবানন, ফিলিস্তিন, জর্ডান, ও সিরিয়া। শাব্দিকভাবে এর অর্থ “সূর্যোদয়ের স্থান”। নামটি শারাকা ( “আলোকিত করা”) ক্রিয়া থেকে উদ্ভব হয়েছে যা দ্বারা সূর্যোদয়ের দিক তথা পূর্বদিক নির্দেশ করা হয়।  ভূমধ্যসাগর ও ইরানের মধ্যবর্তী স্থান মাশরিকের অন্তর্গত। অনুরূপ একটি পরিভাষা হল মাগরেব যা উত্তর আফ্রিকার পশ্চিমাংশ নিয়ে গঠিত। দেশসমূহের মধ্যে মিশর সাংস্কৃতিক, জাতিতাত্ত্বিক ও ভাষাগত দিক থেকে মাশরিক ও মাগরেবের মধ্যবর্তী স্থানে অবস্থিত। একারণে মিশর আরব বিশ্বের কেন্দ্রে অবস্থিত এবং আরব লীগের সদরদপ্তর মিশরের রাজধানী কায়রোতে অবস্থিত। তবে সাধারণত মিশর মাশরিকের অংশ বিবেচিত হয়। ঐতিহাসিকভাবে মিশর ও লেভান্ট অনেক সময় একই অঞ্চল হিসেবে শাসিত হয়েছে। এর মধ্যে রয়েছে প্রাচীন মিশরীয় রাজ্য, উমাইয়া, আব্বাসীয়, ফাতেমীয় খিলাফত, আইয়ুবী রাজবংশ, মামলুক ও মুহাম্মদ আলি পাশার অধীন কিছু সময়। মিশরীয় ও লেভান্টাইন ভাষার মধ্যে মিল রয়েছে।  একইভাবে লিবিয়ার উপর মাশরিক ও মাগরেবের প্রভাব রয়েছে। এর পূর্ব অংশ মিশরের মাধ্যমে মাশরিকের সাথে সম্পর্কিত।  এই ভৌগোলিক পরিভাষাটি মুসলিম সাম্রাজ্যের সম্প্রসারণের সময় থেকে ব্যবহার শুরু হয়। এই অঞ্চল বিলাদ আল শাম ও মেসোপটেমিয়া অঞ্চলের সমন্বয়ের অনুরূপ। মাশরিকে অনেক ধর্মীয় গুরুত্বপূর্ণ স্থান রয়েছে।  ২০১৪ সালের হিসাব মতে মাশরিক পৃথিবীর জনসংখ্যার ১.৭%।UN estimate for LebanonOfficial estimate of the population of PalestineUN estimate for Syria  আরও দেখুন উর্বর চন্দ্রকলা সভ্যতার সুতিকাগার বৃহত্তর সিরিয়া ঐতিহাসিক পূর্ব-ভূমধ্যসাগরীয় অঞ্চল (লিভান্ট) মাগরেব (অঞ্চল) মেসোপটেমিয়া  তথসূত্র  বিষয়শ্রেণী:এশিয়ার অঞ্চল বিষয়শ্রেণী:লেভান্ট বিষয়শ্রেণী:মধ্যপ্রাচ্যের ভূগোল বিষয়শ্রেণী:পশ্চিম এশিয়ার ভূগোল বিষয়শ্রেণী:পূর্ব-ভূমধ্যসাগরীয় অঞ্চল বিষয়শ্রেণী:উত্তর আফ্রিকার ভূগোল বিষয়শ্রেণী:ঐতিহাসিক অঞ্চল বিষয়শ্রেণী:মধ্যপ্রাচ্য বিষয়শ্রেণী:উত্তর আফ্রিকা
মিস সুপ্রান্যাশনাল হল একটি বার্ষিক আন্তর্জাতিক মহিলা সৌন্দর্য প্রতিযোগিতা, যা ২০০৯ সালে শুরু হয়েছিল, এবং বেশিরভাগ প্রতিযোগিতা পোল্যান্ডে অনুষ্ঠিত হয়েছিল এবং একটি সমান্তরাল পুরুষ প্রতিযোগিতা, মিস্টার সুপ্রান্যাশনাল, পোল্যান্ডেই ২০১৬ সালে শুরু হয়।    মিস এবং মিস্টার সুপারন্যাশনালের বর্তমান মালিকরা হলেন ওয়ার্ল্ড বিউটি অ্যাসোসিয়েশন এসএ এবং নোওয়া সিনা যার সভাপতি হলেন এর প্রতিষ্ঠাতা গেরহার্ড পারজুতকা ভন লিপিনস্কি প্রযোজনা সংস্থা নোওয়া সিনার সভাপতি।   বর্তমান প্রতিযোগিতার শিরোপাধারীরা হলেন নামিবিয়ার চানিক রাবে এবং পেরুর ভারো ভার্গাস। তারা পোল্যান্ডের মালোপোলস্কায় ২১ এবং ২২ আগস্ট ২০২১-এ নির্বাচিত হন।     আরো দেখুন    সৌন্দর্য প্রতিযোগিতার তালিকা   তথ্যসূত্র   বিষয়শ্রেণী:পুরুষ সৌন্দর্য প্রতিযোগিতা বিষয়শ্রেণী:মিস্টার সুপ্রান্যাশনাল বিষয়শ্রেণী:মিস সুপ্রান্যাশনাল বিষয়শ্রেণী:২০০৯-এ পোল্যান্ডে প্রতিষ্ঠিত বিষয়শ্রেণী:আন্তর্জাতিক সুন্দরী প্রতিযোগিতা বিষয়শ্রেণী:২০০৯-এ প্রতিষ্ঠিত পুনরাবৃত্ত ঘটনা বিষয়শ্রেণী:২০১৬-এ প্রতিষ্ঠিত পুনরাবৃত্ত ঘটনা
ইবনে মিজান (৭ অক্টোবর ১৯৩০ – ২৮ মার্চ ২০১৭) একজন বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন। তিনি লোককাহিনি নির্ভর চলচ্চিত্র নির্মাণের জন্য পরিচিত ছিলেন। তিনি মকবুলা মনজুরের ভাই।   জীবনী  ইবনে মিজান ১৯৩০ সালের ৭ অক্টোবর সিরাজগঞ্জে জন্মগ্রহণ করেন। তিনি ঢাকা বিশ্ববিদ্যালয়ের বাংলা বিভাগের ছাত্র ছিলেন।  ইবনে মিজান পরিচালিত প্রথম চলচ্চিত্রের নাম ছিল অউর গাম নেহি। উর্দু ভাষায় নির্মিত চলচ্চিত্রটি কখনো মুক্তি পায় নি। এরপর, তিনি আবার বনবাসে রূপবান নির্মাণ করেন। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। এছাড়া, তিনি নিশান, চন্দন দ্বীপের রাজকন্যা, বাহাদুর, কত যে মিনতি, রাখাল বন্ধু, জিঘাংসা ও লাইলী মজনু র মত চলচ্চিত্র পরিচালনা করেছেন। এই চলচ্চিত্রগুলোও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্র সাগরকন্যা। ১৯৯০ সালে তিনি যুক্তরাষ্ট্র গমন করেন ও ক্যালিফোর্নিয়ার করোনায় স্থায়ীভাবে বসবাস করতে শুরু করেন।  ইবনে মিজান ২০১৭ সালের ২৮ মার্চ ক্যালিফোর্নিয়ার করোনায় ৮৬ বছর বয়সে মৃত্যুবরণ করেন।   নির্বাচিত চলচ্চিত্রের তালিকা   অউর গাম নেহি  একালের রূপকথা (১৯৬৫)  আবার বনবাসে রূপবান(১৯৬৬)  জরিনা সুন্দরী(")  জংলী মেয়ে(১৯৬৭)  রাখাল বন্ধু (১৯৬৮)  শহীদ তিতুমীর (")  পাতালপুরীর রাজকন্যা(১৯৬৯)  নাগিনীর প্রেম(")  আমির সওদাগর ও ভেলুয়া সুন্দরী (১৯৭০)  কত যে মিনতি(")  কমল রানীর দিঘী (১৯৭২)  ডাকু মনসুর (১৯৭৪)  জিঘাংসা (")  দুই রাজকুমার (১৯৭৫)  এক মুঠো ভাত(১৯৭৬)  বাহাদুর(")  নিশান(১৯৭৭)  শাহজাদা(১৯৭৮)  নাগ নাগিনী (১৯৭৯)  তাজ ও তলোয়ার(১৯৮০)  বাগদাদের চোর(")  জংলী রানী(")  রাজনর্তকী (১৯৮১)  লাইলী মজনু(১৯৮৩)  পুনর্মিলন (১৯৮৪)  চন্দন দ্বীপের রাজকন্যা(")  রাজকুমারী(")  পাতাল বিজয়(১৯৮৫)  সতী নাগকন্যা(")  রঙীন রাখাল বন্ধু (১৯৮৬)  রাজবধূ(")  বসন্ত মালতী(১৯৮৭)  রঙিন জরিনা সুন্দরী(")  বাহাদুর নওজোয়ান(")  নাগজ্যোতি(১৯৮৮)  জলপরী(১৯৮৯)  সাপুড়ে মেয়ে(")  আলাল দুলাল") ও  সাগর কন্যা(")   কমলারানীর দিঘী  জরিনা সুন্দরী  পাতালপুরীর রাজকন্যা  শহীদ তিতুমীর  নাগ নাগিনীর প্রেম  কত যে মিনতি  ডাকু মনসুর  জিঘাংসা  দুই রাজকুমার  শাহজাদা  তাজ ও তলোয়ার  এক মুঠো ভাত  নিশান  পাতাল বিজয়  লাইলী মজনু  পুনর্মিলন  রাজবধূ  বাগদাদের চোর  রাজকুমারী  রাজনর্তকী  বসন্তমালতী  বাহাদুর  নওজোয়ান  চন্দন দ্বীপের রাজকন্যা  সাগর কন্যা   তথ্যসূত্র    বহিঃসংযোগ      বিষয়শ্রেণী:১৯৩০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:বাংলাদেশী চলচ্চিত্র পরিচালক
বিনোদ মিশ্র ছিলেন একজন ভারতীয় কমিউনিস্ট রাজনীতিবিদ ও একাধিক গণ‌আন্দোলনের নেতা। তিনি ১৯৭৫ থেকে ১৯৯৮ পর্যন্ত সিপিআইএম‌এল পার্টির তৃতীয় সর্বভারতীয় সাধারণ সম্পাদক পদে নিযুক্ত ছিলেন। আধুনিক ভারতবর্ষের মাটিতে বামপন্থী আন্দোলনের অন্যতম পুরোধা নেতৃত্ব ছিলেন বিনোদ মিশ্র।   ১৯৯৪ সালে আইপি‌এফ-এর ব্রিগেডে তিনি পার্টির সম্পূর্ণ নির্বাচনিক রাজনীতিতে অংশগ্রহণ করার ঘোষণা দেন। ১৯৯৮ সালের সিপিআইএম‌এল লিবারেশন দলের কংগ্ৰেস চলাকালীন হৃদরোগে আক্রান্ত হয়ে মৃত্যুবরণ করেন।   তথ্যসূত্র  বিষয়শ্রেণী:১৯৪৭-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ
পারুল চৌহান থাক্কার হলেন একজন ভারতীয় টিভি অভিনেত্রী ও মডেল যিনি বিদায় ধারাবাহিকে রাগিণী চরিত্রে অভিনয় করেছেন। তিনি নাচ বিষয়ক আপাতবাস্তব টেলিভিশন অনুষ্ঠান ঝলক দিখলা জা তেও অংশ নিয়েছেন। ২০০৯ সালে তিনি ইন্ডিয়ান টেলিভিশন একাডেমি অ্যাওয়ার্ডে সেরা অভিনেত্রী বিভাগে মনোনীত হয়েছিলেন। তিনি বর্তমানে ইয়ে রিশতা কেয়া কেহলাতা হ্যায় শিরোনামের একটি টিভি ধারাবাহিকে অভিনয় করছেন।  কর্মজীবন ২০০৭ সালে বিদায় টিভি ধারাবাহিকে রাগিণী চরিত্রে অভিনয়ের মাধ্যমে তিনি মিডিয়া জগতে পা রাখেন। ২০০৯ সালে তিনি ঝলক দিখলা জা (সিজন ৩) এ অংশ নিয়েছিলেন।  ২০১০ সালে তিনি রিশতোঁ সে বড়ি প্রথা টিভি ধারাবাহিকে অভিনয় করেন। তিনি পুনর্বিবাহ - এক নয়ি উমিদ, মেরি আশিকি তুম সে হি এর মত টিভি ধারাবাহিকে অভিনয় করেছেন। বর্তমানে তিনি ইয়ে রিশতা কেয়া কেহলাতা হ্যায় টিভি ধারাবাহিকে স্বর্ণা চরিত্রে অভিনয় করছেন।  টেলিভিশন  বছর  অনুষ্ঠান  চরিত্র  টীকা ২০০৭–১০  বিদায়  রাগিণী রণবীর রাজবংশ   প্রধান নারী চরিত্রে অভিষেক ২০০৯  ঝলক দিখলা জা (সিজন ৩)  নিজ ভূমিকায়  প্রতিযোগী ২০১০–১১  রিশতোঁ সে বড়ি প্রথা  সুরভী অভয় সূর্যবংশী   প্রধান চরিত্র ২০১১–১২  অমৃত মন্থন  নিজ ভূমিকায়   অতিথি চরিত্র ২০১২  সাবধান ইন্ডিয়া   ২০১৩  পুনর্বিবাহ - রক নয়ি উমিদ  দিব্য রাজ জাখোতিয়া  প্রধান চরিত্র ২০১৫–১৬  মেরি আশিকি তুম সে হি  আরতি সিং আহলাওয়াল পার্শ্বচরিত্র  ২০১৬–১৯  ইয়ে রিশতা কেয়া কেহলাতা হ্যায়  স্বর্ণা মনিশ গোয়েংকা  পার্শ্বচরিত্র  পুরস্কার  বছর পুরস্কার বিভাগ  ধারাবাহিক  ফলাফল  ২০০৮ ইন্ডিয়ান টেলি অ্যাওয়ার্ডস প্রধান চরিত্রে সেরা অভিনেত্রী বিদায়  ২০০৯ স্টার পরিবার অ্যাওয়ার্ডস  জনপ্রিয় বধূ বিদায়  ২০১০ জনপ্রিয় ভাবি বিদায়  জনপ্রিয় বধূ বিদায়  ২০১৮ জি গোল্ড অ্যাওয়ার্ডস  পার্শ্বচরিত্রে সেরা অভিনেত্রী ইয়ে রিশতা কেয়া কেহলাতা হ্যায়   ব্যক্তিগত জীবন ২০১৮ সালের ১২ ডিসেম্বরে তিনি চিরাগ থাক্কারের সাথে বিবাহবন্ধনে আবদ্ধ হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী
হরকালী প্রতিহার হলেন বাঁকুড়া জেলার কোতুলপুর বিধানসভা কেন্দ্রের (২৫৬) বিধায়ক। যিনি তৃণমূল কংগ্রেসের একজন রাজনীতিবিদ। ২০২১ সালে বিজেপির টিকিটে জয়লাভ করলেও বছর খানেক পরে তিনি তৃণমূল কংগ্রেসে যোগদান করেন।  বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:বাঁকুড়া জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
১৯৩৪ ফিফা বিশ্বকাপ (ইংরেজি: 1934 FIFA World Cup) ইতালিতে অনুষ্ঠিত ফিফা বিশ্বকাপ ফুটবলের ২য় আসর যা ১৯৩৪ সালের ২৭ মে তৈকে ১০ জুন তারিখ পর্যন্ত প্রতিযোগিতা আকারে অনুষ্ঠিত হয়েছিল। চূড়ান্ত খেলায় চেকোস্লোভাকিয়াকে ২-১ গোলের ব্যবধানে পরাভূত করে ইতালি প্রথমবারের মতো বিশ্বকাপ বিজয়ী হয়।  অংশগ্রহণকারী দল নিচের ১৬টি দল বিশ্বকাপের মূলপর্বে অংশগ্রহণের সুযোগ পেয়েছিল।                      (আয়োজক)              মূল পর্ব ব্র্যাকেট  ১৬-দলের রাউন্ড  তথ্যসূত্র  বিষয়শ্রেণী:ফিফা বিশ্বকাপের আসর বিষয়শ্রেণী:১৯৩৪ ফিফা বিশ্বকাপ বিষয়শ্রেণী:স্বাগতিক ইতালিতে আন্তর্জাতিক ফুটবল প্রতিযোগিতা বিষয়শ্রেণী:১৯৩৪-এ ফুটবল
thumb|নর্থ ব্লক; কেন্দ্রীয় সচিবালয়ের এই অংশে প্রধান প্রধান সরকারি কার্যালয়গুলি অবস্থিত right|thumb| নয়াদিল্লির কেন্দ্রীয় সচিবালয়। বাঁদিকের ভবনটি সাউথ ব্লক ও ডানদিকের ভবনটি নর্থ ব্লক নামে পরিচিত। পূর্বদিকে অবস্থিত ইন্ডিয়া গেট right|thumb|সাউথ ব্লক thumb|কেন্দ্রীয় সচিবালয় ভবন, নয়াদিল্লি (নকশা)  কেন্দ্রীয় সচিবালয় ভারতের কেন্দ্রীয় সরকারের সচিবালয়। নয়াদিল্লির রাইসিনা হিলে রাজপথের বিপরীত দিকে অবস্থিত সচিবালয় ভবনের নর্থ ব্লক ও সাউথ ব্লক নামে দুটি ভবনে এই সচিবালয় অবস্থিত। এই দুটি ভবনে ভারত সরকারের প্রতিরক্ষা, অর্থ, বিদেশ ও স্বরাষ্ট্র মন্ত্রক এবং প্রধানমন্ত্রীর কার্যালয় অবস্থিত। কেন্দ্রীয় সচিবালয় রাষ্ট্রপতি ভবনের ঠিক পাশেই অবস্থিত। প্রধানমন্ত্রীর কার্যালয়, প্রতিরক্ষা ও বিদেশ মন্ত্রক নর্থ ব্লকে এবং স্বরাষ্ট্র ও অর্থ মন্ত্রক সাউথ ব্লকে অবস্থিত। তবে নর্থ ব্লক ও সাউথ ব্লক শব্দদুটি যথাক্রমে অর্থ ও বিদেশ মন্ত্রক অর্থেও ব্যবহৃত হয়।   আরও দেখুন   রাজপথ  রাষ্ট্রপতি ভবন  ইন্ডিয়া গেট  ভারত সরকার   বহিঃসংযোগ   Ministry of External Affairs' website: About South Block  Historic Architecture of "New Delhi" - India  বিষয়শ্রেণী:দিল্লির ভবন ও স্থাপনা বিষয়শ্রেণী:ভারতের সরকারি ভবন বিষয়শ্রেণী:দিল্লির ভবন ও স্থাপত্য বিষয়শ্রেণী:ভারতীয় সরকারি কর্মকর্তা বিষয়শ্রেণী:ভারতের মন্ত্রিসভা সচিবালয়
জকিগঞ্জ পৌরসভা বাংলাদেশের সিলেট জেলার জকিগঞ্জ উপজেলার অন্তর্গত একটি পৌরসভা।   অবস্থান ও সীমানা  জকিগঞ্জ পৌরসভা একদম সীমান্তবর্তী এলাকা। যেটি কুশিয়ারা নদীর কুল ঘেঁষে এবং ভারতের আসাম রাজ্যের করিমগঞ্জ জেলা শহরের দক্ষিণ কোণে অবস্থিত।   ইতিহাস  জকিগঞ্জ পৌরসভার প্রতিষ্ঠা হয় ১লা সেপ্টেম্বর, ১৯৯৯ সালে এবং এটি সিলেট জেলার জকিগঞ্জ উপজেলার অন্তর্গত একটি পৌরসভা। পৌরসভাটি শাহ জাকী পীরের মাজারকে কেন্দ্র করে গড়ে ওঠা গঞ্জ (বাজার) থেকে পরিচিতি লাভ করেছে, যেখানে কুশিয়ারা নদীর তীরে খানকাহের পাশে এই বাজারটি বসেছিল।  প্রতিষ্ঠা ও নামকরণ জকিগঞ্জ নামটি এসেছে শাহ জাকী নামের এক পীরের নাম থেকে। তিনি কুশিয়ারা নদীর তীরে একটি খানকাহ (আস্তানা) স্থাপন করেছিলেন। এই খানকাহকে কেন্দ্র করে একটি সাপ্তাহিক বাজার বা গঞ্জ গড়ে ওঠে, যা থেকে জকিগঞ্জ নামটি এসেছে।   প্রশাসনিক এলাকা  জকিগঞ্জ উপজেলার প্রায়ই সকল প্রশাসনিক দপ্তর  জকিগঞ্জ পৌরসভার ভিতরে রয়েছে।   আয়তন ও জনসংখ্যা  জকিগঞ্জ পৌরসভার  আয়তন  এবং জনসংখ্যা ১৮,৯৫৬।   শিক্ষা  শিক্ষার হার :  ৭০%  শিক্ষা প্রতিষ্ঠান   সরকারী কলেজ ১টি  মাধ্যমিক বিদ্যালয় ৩ টি (সরকারী ০২টি বেসরকারী ০১টি)  প্রাথমিক বিদ্যালয় ৬ টি (সরকারী : ২টি, রেঃ ২টি ও এনজিও ২টি)  মাদ্রাসা ৪টি, আলিয়া ২টি কওমী ২টি   দর্শনীয় স্থান  কাস্টমস ঘাট   উল্লেখযোগ্য ব্যক্তিত্ব    আরও দেখুন    তথ্যসূত্র    বহিঃসংযোগ   বিষয়শ্রেণী:সিলেট জেলার পৌরসভা বিষয়শ্রেণী:১৯৯৯-এ বাংলাদেশে প্রতিষ্ঠিত
ক্যাথরিন হুইটন বেকার (জন্ম ৮ জুন ১৯৫০) হলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন। তার চলচ্চিত্রে অভিষেক ঘটে ১৯৮৩ সালের নাট্যধর্মী দ্য রাইট স্টাফ চলচ্চিত্রে অভিনয়ের মধ্য দিয়ে। ১৯৮৭ সালে তিনি স্ট্রিট স্মার্ট চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে ন্যাশনাল সোসাইটি অভ ফিল্ম ক্রিটিকস পুরস্কার এবং ইন্ডিপেন্ডেন্ট স্পিরিট পুরস্কার অর্জন করেন। এছাড়া বেকার পঞ্চাশের অধিক চলচ্চিত্রে অভিনয় করেছেন, তন্মধ্যে উল্লেখযোগ্য হল জ্যাকনাইফ (১৯৮৯), এডওয়ার্ড সিজারহ্যান্ডস (১৯৯০), দ্য সিডার হাউজ রুলস (১৯৯৯), কোল্ড মাউন্টেন (২০০৩), নাইন লাইভস (২০০৫), দ্য জেন অস্টেন বুক ক্লাব (২০০৭), লাস্ট চান্স হার্ভি (২০০৮), টেক শেল্টার (২০১১), সেভিং মি. ব্যাংকস (২০১৩) ও দি এজ অভ অ্যাডালাইন (২০১৫)।  টেলিভিশন বেকার সিবিএসের নাট্যধর্মী ধারাবাহিক পিকেট ফেন্সেস (১৯৯২-১৯৯৬)-এ ডক্টর জিল ব্রোক চরিত্রে অভিনয় করেন। এই কাজের জন্য তিনি নাট্যধর্মী ধারাবাহিকে সেরা মুখ্য অভিনেত্রী বিভাগে তিনটি প্রাইমটাইম এমি পুরস্কার অর্জন করেন এবং একটি করে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার অর্জন করেন। এছাড়া তিনি টাচড বাই অ্যান অ্যাঞ্জেল, বোস্টন পাবলিক ও ডোর টু ডোর ধারাবাহিকে অভিনয়ের জন্য আরও তিনটি প্রাইমটাইম এমির মনোনয়ন লাভ করেন।  প্রারম্ভিক জীবন বেকার ১৯৫০ সালে টেক্সাস অঙ্গরাজ্যের মিডল্যান্ডে জন্মগ্রহণ করেন। তিনি নিউ মেক্সিকোর কোয়াকারে বেড়ে ওঠেন। তার পিতা জন সিওয়ান্ড বেকার একজন ভূতত্ত্ববিদ এবং শিক্ষাবিদ। তার মাতা হেলেন অ্যান্ডি (বিবাহপূর্ব হুইটন) ফরাসি বংশোদ্ভূত। বেকার ক্যালিফোর্নিয়ার মিলব্রের মিলস হাই স্কুলে ১৯৬৮ সালে পাস করেন। তার নাট্যতত্ত্বের প্রশিক্ষক অ্যালেন নাইট তার পেশাদার অভিনেত্রী হওয়ার পিছনে অন্যতম অনুপ্রেরণা। তিনি ১৯৭০-এর দশকের শুরুতে ক্যালিফোর্নিয়া ইনস্টিটিউট অভ দি আর্টসে অভিনয় নিয়ে অধ্যয়ন করেন। পরে তিনি ১৯৭৭ সালে ক্যালিফোর্নিয়া বিশ্ববিদ্যালয়, বার্কলি থেকে ফরাসি ভাষায় বিএ ডিগ্রি অর্জন করেন।  তথ্যসূত্র  বহিঃসংযোগ       বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি বিষয়শ্রেণী:টেক্সাসের অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয�
জেনারেল আশফাক পারভেজ কায়ানী পাকিস্তান সেনাবাহিনীর একজন ঊর্ধ্বতন কর্মকর্তা ছিলেন। আশফাক পাকিস্তান সেনাবাহিনীর একজন সিনিয়র জেনারেল হিসেবে ২০০৭ সালের ২৯শে নভেম্বর দেশটির সবচেয়ে প্রভাবশালী পদ 'চীফ অব আর্মি স্টাফ' পদে সাবেক রাষ্ট্রপতি পারভেজ মুশাররফ দ্বারা নিয়োগপ্রাপ্ত হন। ২০১৩ সালের একই দিনে অর্থাৎ ২৯শে নভেম্বরে আশফাক সেনাবাহিনী থেকে অবসর গ্রহণ করেন।  ২০০৭ সালের ৮ই অক্টোবর আশফাককে পূর্ণ জেনারেল পদবীতে পদোন্নতি দেন রাষ্ট্রপতি পারভেজ মুশাররফ এবং ভাইস চীফ অব দ্য আর্মি স্টাফ বা পাকিস্তান সেনাবাহিনীর দ্বিতীয় প্রধান সামরিক কর্মকর্তা হিসেবে নিয়োগ দেন। ২৯শে নভেম্বর তারিখে পারভেজ সেনাবাহিনী থেকে পদত্যাগ করলে আশফাককে 'চীফ অব দ্য আর্মি স্টাফ' নিয়োগ করা হয়। পাকিস্তানের সামরিক গোয়েন্দা সংস্থা 'ইন্টার-সার্ভিসেস ইন্টেলিজেন্স'-এর মহাপরিচালক হিসেবে আশফাক লেফটেন্যান্ট-জেনারেল থাকাকালীন ২০০৪ সাল থেকে ২০০৭ সাল পর্যন্ত ভাইস আর্মি চীফ হওয়ার আগ পর্যন্ত ছিলেন। এছাড়াও কায়ানীর আরেকটি গুরুত্বপূর্ণ নিয়োগ ছিলো সেনাবাহিনী সদর-দপ্তরে মিলিটারি অপারেশন্স পরিদপ্তরে মহাপরিচালক হিসেবে কাজ করা, যেই দায়িত্ব তিনি ২০০০ সাল থেকে ২০০৩ পর্যন্ত মেজর-জেনারেল পদবীতে পালন করেছিলেন।  ২০১০ সালের ২৪শে জুলাই কায়ানীর চাকরির মেয়াদ তৎকালীন প্রধানমন্ত্রী ইউসুফ রাজা গিলানি আরো তিন বছর বাড়িয়ে দেন।Khan, Iftikhar A., "Kayani to stay on as COAS till 2013: The night of the quiet general", Dawn, 23 July 2010.Jan, Reza, "Continuity in a Time of Flux: Pakistan Army Chief’s Term Extended" , AEI Critical Threats, 9 August 2010. Retrieved 4 April 2011. জেনারেল কায়ানীকে ফোর্বস ম্যাগাজিন ২০১১ সালে বিশ্বের ৩৪তম সবচেয়ে ক্ষমতাধর ব্যক্তি এবং ২০১২ সালে ২৮তম সবচেয়ে ক্ষমতাধর ব্যক্তি হিসেবে আখ্যা দিয়েছিলো।   পূর্ব জীবন এবং সামরিক জীবন  আশফাকের জন্ম ১৯৫২ সালের ২০ই এপ্রিল, পাঞ্জাব প্রদেশের ম্যাংগোট গ্রামে। গ্রামটির পূর্ব দিকে ঝিলাম এবং পশ্চিম দিকে সিন্ধু নদ। আশফাকের বাবা পাকিস্তান সেনাবাহিনীর একজন নন-কমিশন্ড অফিসার (এনসিও) ছিলেন। আশফাক ১৯৭০ সালে সেনাবাহিনীতে যোগ দেন; প্রথমে ঝিলামের মিলিটারি কলেজে প্রশিক্ষণরত আশফাক পরের বছরের শুরুর দিকে পাকিস্তান মিলিটারি একাডেমি কাকুলে স্থানান্তরিত হন এবং এখান থেকে ১৯৭১ সালে ৪৫তম পাকিস্তান মিলিটারি একাডেমী লং কোর্সের মাধ্যমে কমিশন প্রাপ্ত হন। তাকে কমিশন দেওয়া হয়েছিলো বেলুচ রেজিমেন্টের ৫ম ব্যাটেলিয়নে এবং তার পদবী ২য় লেফটেন্যান্ট হয় (উইথ ইফেক্ট ফ্রম) ২৯শে আগস্ট ১৯৭১ তারিখ থেকে। ডিসেম্বরে ভারতের সঙ্গে যুদ্ধ বেঁধে গেলে তিনি যুদ্ধে অংশগ্রহণ করেন।  কায়ানী ব্রিগেডিয়ার পদবীতে পাকিস্তানের সাবেক প্রধানমন্ত্রী বেনজির ভুট্টোর সামরিক সচিব ছিলেন। মেজর জেনারেল পদবীতে তিনি ছিলেন মারির ১২ ডিভিশনের জিওসি এবং লেঃ জেনারেল পদবীতে তিনি রাওয়ালপিন্ডির ১০ কোরের কমান্ডার ছিলেন। ২০০৩ সালের সেপ্টেম্বরে তিনি লেঃ জেনারেল পদবীতে উন্নীত হয়ে রাওয়ালপিন্ডির কোরের দায়িত্ব গ্রহণ করেছিলেন। ২০০৪ সালের অক্টোবরে তিনি পাকিস্তানি সামরিক গোয়েন্দা সংস্থা আইএসআইয়ের প্রধান নিযুক্ত হন।   তথ্যসূত্র    বহিঃসংযোগ    ISPR ওয়েবসাইটে অফিসিয়াল প্রোফাইল   পাকিস্তান সেনাবাহিনী ওয়েবসাইটে অফিসিয়াল প্রোফাইল   বিবিসি নিউজে প্রোফাইল   Profile at The News   বিষয়শ্রেণী:১৯৫২-এ জন্ম বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তানি জেনারেল বিষয়শ্রেণী:সামরিক তাত্ত্বিক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ডান|থাম্ব| অ্যাপোলো ১১ থেকে তির্যক দৃশ্য আল খোয়ারিজমি চন্দ্রের অভিঘাত গহ্বর, যা চাঁদের দূরপৃষ্ঠে অবস্থিত। এটি মইসিভ গর্তের দক্ষিণ-পূর্বে এবং সেনগারের উত্তর-পূর্বে অবস্থিত।El-Baz, Farouk. "Al-Khwarizmi: A New-Found Basin on the Lunar Far Side". Science, New Series, Vol. 180, No. 4091 (Jun. 15, 1973), pp. 1173–1176. Published by: American Association for the Advancement of Science.  আল খোয়ারিজমি চন্দ্রগহ্বরের পশ্চিম দিকের অভ্যন্তরীণ প্রাচীর পূর্ব পাশের তুলনায় অনেক প্রশস্ত। পূর্ব প্রান্তটি দুটি গহ্বরের উপর স্থাপন করা হয়েছে, যার একটি আল খোয়ারিজমি J। বাইরের প্রাচীরটি গোলাকার আকৃতিতে কিছুটা বিকৃত, এবং দক্ষিণ দিকে একটি দ্বৈত প্রাচীর রয়েছে। গহ্বরটির মধ্যবিন্দুতে একটি ছোট কেন্দ্রীয় শৃঙ্গ রয়েছে, যা উত্তর-পূর্ব দিকে বাঁকানো একটি নিচু পর্বতশ্রেণির অংশ। অভ্যন্তরীণ মেঝের উত্তরাংশে বেশ কয়েকটি ক্ষুদ্র গহ্বর রয়েছে। দক্ষিণ-পূর্বের মেঝেটি তুলনামূলকভাবে মসৃণ এবং বড় কোনো আঘাত থেকে মুক্ত।  আল খোয়ারিজমি একটি নেক্টারীয় যুগের চন্দ্রগহ্বর।The geologic history of the Moon. USGS Professional Paper 1348. By Don E. Wilhelms, John F. McCauley, and Newell J. Trask. U.S. Government Printing Office, Washington: 1987. Table 9-4.  এই গহ্বরের নামকরণ করা হয়েছে পারস্যের গণিতজ্ঞ ও জ্যোতির্বিজ্ঞানী মুহাম্মাদ বিন মুসা আল খোয়ারিজমির নামে। এর আগে এটি অনানুষ্ঠানিকভাবে "আরাবিয়া" নামে পরিচিত ছিল, যেমনটি অ্যাপোলো ১৭ মিশনের সময় বলা হয়েছিল।Apollo 17 Preliminary Science Report (NASA Special Publication 330). Scientific and Technical Information Office, National Aeronautics and Space Administration, Washington, D.C. 1973. Chapter 28.   উপগহ্বর  থাম্ব|আল খোয়ারিজমি এবং এর উপগহ্বর প্রচলিত রীতি অনুসারে, এই গহ্বরগুলোর নাম চন্দ্র মানচিত্রে গহ্বরের মধ্যবিন্দুর সেই পাশে অক্ষর যুক্ত করে দেওয়া হয়, যা আল খোয়ারিজমি গহ্বরের নিকটতম। আল খোয়ারিজমি অক্ষাংশ দ্রাঘিমাংশ ব্যাসB ৯.০° উত্তর ১০৭.৪° পূর্ব ৬২ কি.মি.G ৬.৯° উত্তর ১০৭.১° পূর্ব ৯৫ কি.মি.H ৬.০° উত্তর ১০৯.২° পূর্ব ৫০ কি.মি.J ৬.২° উত্তর ১০৭.৬° পূর্ব ৪৭ কি.মি.K ৪.৬° উত্তর ১০৭.৬° পূর্ব ২৬ কি.মি.L ৩.৯° উত্তর ১০৭.৪° পূর্ব ৩৫ কি.মি.M ৩.১° উত্তর ১০৭.০° পূর্ব ১৮ কি.মি.T ৭.০° উত্তর ১০৪.৫° পূর্ব ১৫ কি.মি.   তথ্যসূত্র    গ্রন্থপঞ্জী                           বহিঃসংযোগ    দ্য মুন উইকিতে আল খোয়ারিজমি  বিষয়শ্রেণী:চন্দ্রপৃষ্ঠের অভিঘাত খাদ বিষয়শ্রেণী:উইকিউপাত্তে স্থানাঙ্ক আছে
আর্থার জে. ব্লেক (জন্ম ১৯ আগস্ট, ১৯৬৬) একজন মার্কিন হার্ডলার। তিনি ১৯৮৮ গ্রীষ্মকালীন অলিম্পিক এবং ১৯৯২ গ্রীষ্মকালীন অলিম্পিকে ১১০ মিটার প্রতিবন্ধকতায় প্রতিদ্বন্দ্বিতা করেছিলেন।   তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:গুডউইল গেমসে পদক বিজয়ী মল্লক্রীড়াবিদ বিষয়শ্রেণী:মার্কিন যুক্তরাষ্ট্রের অলিম্পিক ট্র্যাক অ্যান্ড ফিল্ড মল্লক্রীড়াবিদ বিষয়শ্রেণী:মার্কিন পুরুষ হার্ডলার বিষয়শ্রেণী:১৯৯২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:১৯৯০ গুডউইল গেমসের প্রতিযোগী বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
জ্যামাইকার ভূতত্ত্ব মূলত ক্রিটাসিয়াস থেকে নিওজিন যুগের শিলা দ্বারা গঠিত। জ্যামাইকার স্থলভিত্তি হিসাবে রয়েছে ক্রিটাসিয়াস দ্বীপ চাপ এবং পিছন-চাপ অববাহিকা ক্রম যা একটি সাবডাকশন জোনের উপরে গঠিত। উপরিভাগ প্রধানত ইওসিন থেকে মায়োসিন অগভীর পানির চুনাপাথরের, যা দ্বীপের উত্তরে গোনেভ মাইক্রোপ্লেটের দক্ষিণ প্রান্তে বাঁধা প্রধান অভিঘাত-হড়কানো চ্যুতি সাথে সংযত বাঁক থাকার কারণে উত্তোলিত হয়েছে।   ক্রিটাসিয়াস  এই বয়সের শিলাগুলি ছোট চুনাপাথরের মধ্যে অন্তর্নির্মিত একটি সিরিজ হিসাবে ঘটে।   ফাটল অববাহিকা  প্যালিওজিনের সময় রিফটিংয়ের ফলে ফাটল অববাহিকা তৈরি হয়েছিল যেখানে ক্ল্যাস্টিক পাথরের ঘন ক্রম জমা হয়েছিল যা জন ক্রো এবং ওয়াগওয়াটার বেল্টে দ্বীপের পূর্ব প্রান্তে উন্মুক্ত ছিল।   চুনাপাথর  ইওসিনের সময়, পুরো নিকারাগুয়ান রাইজ জুড়ে চুনাপাথর জমা শুরু হয়েছিল। জ্যামাইকায় প্রধান চুনাপাথর ইউনিট হল হোয়াইট লাইমস্টোন গ্রুপ, যা দ্বীপের পৃষ্ঠের এক্সপোজার, বিশেষ করে এর কেন্দ্রীয় অংশগুলির উপর আধিপত্য বিস্তার করে এবং বিশুদ্ধ চুনাপাথর এবং ডলোমাইট নিয়ে গঠিত। স্থানীয়ভাবে নিম্নতম চুনাপাথর হল হলুদ চুনাপাথর গোষ্ঠী, যা অন্তর্মুখী চুনাপাথর এবং অন্যান্য ক্ল্যাস্টিক শিলা নিয়ে গঠিত। থাম্ব| প্রধান স্ট্রাইক-স্লিপ ফল্ট জোনের তুলনায় জ্যামাইকার অবস্থান|262x262পিক্সেল   বাঁক বাঁধা  লেট মিয়োসিনের সময়, ক্যারিবীয় প্লেটের উত্তর-পূর্ব সীমানা বরাবর বাহামা প্ল্যাটফর্মের সাথে সংঘর্ষ শুরু করে। এর ফলে হিস্পানিওলা দ্বীপ এবং জ্যামাইকার পশ্চিমে মিড-কেম্যান স্প্রেডিং সেন্টার , এনরিকুইলো-প্ল্যান্টেন গার্ডেন ফল্ট জোন এবং ওয়ালটন ফল্ট জোন এর মধ্যে দুটি নতুন অভিঘাত-হড়কানো চ্যুতি জোন তৈরি হয়েছে। এই ফল্ট জোনগুলি এখন গোনাভ মাইক্রোপ্লেটের দক্ষিণ সীমানার অংশ। ফল্ট জোনগুলির মধ্যে প্রধান ডান-স্টেপিং অফসেট একটি সংযত বাঁক তৈরি করে এবং ট্রান্সপ্রেশন এবং উত্তোলনের দিকে পরিচালিত করে যা আজও সক্রিয় এবং এ কারণেই জ্যামাইকা দ্বীপ এখন সমুদ্রপৃষ্ঠ থেকে অনেক উপরে।   তথ্যসূত্র     বিষয়শ্রেণী:জ্যামাইকার ভূতত্ত্ব
thumb  স্যামুয়েল চার্লস হুইটব্রেড (১৬ ফেব্রুয়ারি ১৭৯৬ - ২৭ মে ১৮৭৯) ছিলেন একজন ব্রিটিশ সংসদ সদস্য, হুইটব্রেড ব্রিউয়িং পরিবারের সদস্য এবং রয়েল মেটিওরোলজিক্যাল সোসাইটির প্রতিষ্ঠাতা সভাপতি।   রাজনীতি  হুইগ এমপি হিসেবে তিনি মিডলসেক্স নির্বাচনী এলাকার প্রতিনিধিত্ব করেন (১৮২০-১৮৩০) এবং ১৮৩১ সালে বেডফোর্ডশায়ারের হাই শেরিফ ছিলেন। তিনি বিতর্কে তিনটি প্রধান অবদান রাখেন, যার মধ্যে রয়েছে সংসদের সংস্কার বিতর্ক, যেখানে তিনি পচা বরোগুলির অস্তিত্ব এবং হাউস অফ কমন্সে আসন বিক্রির বিরোধিতা করেছিলেন।Walker, J. M.; Pike, W. S. (1997). "Pen portraits of Presidents: Samuel Charles Whitbread, FRS". Weather. 52 (12): 396–399. doi:10.1002/j.1477-8696.1997.tb06262.x.   তথ্যসূত্র    বহিঃসংযোগ     বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:রয়েল সোসাইটির সভ্য বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:১৮৭৯-এ মৃত্যু বিষয়শ্রেণী:১৭৯৬-এ জন্ম